钦定古今图书集成/明伦汇编/交谊典/第062卷 > 吕豫石集 > 《谢江陵借客启》罗衮
## 钦定古今图书集成/明伦汇编/交谊典/第062卷 > 吕豫石集 > 《谢江陵借客启》罗衮

某启。伏以衮荒扉夙掩，荜路今飘。虽曳裾果在于朱
门，而握发何妨于白屋。伏蒙令公奖以来能择地，去
俟朝天。恐马援之灾氛，宁逃漏湿；念扬雄之风雨，须
托帡幪。特借华居，俾安滞迹。况复床分上下，器备圆
方。障锦飘红，则土皆被绣；幕云浮翠，则木鲜呈材。爱
忽异于吾庐，误将同于君室。遂得弥宽徯后，更尽依
刘，宛如夫子之墙，不在隶人之馆。揣循涯分，抃戴恩
光，家虽丧而狗已如归，关欲度而鸡不难学。馆开碣
石，略为邹衍之身；台认章华，永荷楚王之德。下情无
任感遇激切之至。伏惟俯赐鉴察。谨启。

镵戴箦子可尽髡馘左耳。